น้องรักษา ภาวะโลหิตจาง มาตั้งแต่ 1 ขวบ คุณตรวจเลือดใหม่ตอน 2 ขวบ พบเป็นพาหะธาลัสซีเมีย ตอนนี้น้องจะ 3 ขวบ กินยาทุกวันแต่อาการไม่ดีขึ้น เลือดไม่เพิ่ม มีแต่ลด เวลาไม่สบายนานกว่าจะหายเหนื่อย เพลีย เวลาไม่สบาย หลับทั้งวัน กว่าจะหายต้องหา 2-3 รอบเลยคะ % เลือดของน้องอยู่ที่ 23% ตอนให้เลือดครั้งแรกคะ กังวลมากตอนนี้ อยากตรวจกับเฉพาะทาง อยากตรวจรักษาใหม่คะ ให้เลือดมาครั้งแรก ผลเลือด 35% คุณนัด 3 เดือน ตอนนี้เหลือ 26% คุณนัดอีก 2 เดือน กังวลมากเลยคะ คือยิ่งรักษาอาการกับแย่ลงจะเรียกว่าแย่ลงได้มั้ยคะ จากที่ไม่เคยได้เลือด ตอนนี้กลับต้องใส่เลือด
สวัสดีค่ะ โรคธาลัสซีเมีย เป็นโรคเลือดจางชนิดหนึ่งที่ถ่ายทอดทางพันธุกรรม โดยความรุนแรงของโรคมีหลายระดับขึ้นกับชนิดของโรคที่เป็นค่ะ บางคนอาจเป็นรุนแรงต้องถ่ายเลือดตั้งแต่เด็ก บางคนเป็นแค่พาหะไม่มีอาการไปตลอดชีวิตในที่นี้ถ้ามีอาการซีด เพลีย จนต้องให้เลือดบ่อยๆ และมีอาการมาตั้งแต่เล็ก น่าจะเป็นธาลัสซีเมียที่เป็นโรค ส่วนโรคจะรุนแรงแค่ไหน อันนี้ขึ้นกับชนิดด้วย คือธาลัสซีเมียจะแบ่งประเภทย่อยๆเป็นหลายชนิดเช่น ชนิดเบต้า ชนิดเบต้าอี ชนิดแอลฟ่าเป็นต้นส่วนใหญ่แล้วโรคธาลัสซีเมียในเด็ก ยิ่งถ้าเป็นรุนแรงมักจะเป็นผู้เชี่ยวชาญก็คือ กุมารแพทย์โรคเลือดเป็นผู้ดูแลอยู่แล้วค่ะ หรือถ้ายังไม่มี แนะนำไปยังรพ.แพทย์หรือรพ.ทั่วไปขนาดใหญ่เพื่อติดตามอาการกับกุมารแพทย์โรคเลือดการรักษาหลักๆในธาลัสซีเมีย ก็คือถ้าซีดมากอาจจะต้องมีการถ่ายเลือดเป็นประจำ หรือในบางรายที่เป็นไม่รุนแรง อาจจะให้เลือดแค่ตอนที่ไม่สบาย ในกรณีนี้ไม่เรียกว่าโรคแย่ลงค่ะ คือเป็นโรคนี้มาตั้งแต่เกิดอยู่แล้ว แต่เพิ่งมาแสดงอาการอย่างชัดเจนในวัยนี้เท่านั้น หรือในบางครั้งที่น้องไม่สบายก็จะทำให้มีอาการซีดมากขึ้นเป็นครั้งคราวได้